सस्ती दवाईयां लेने गए थे, FBI जानकारी देने वाले को देगी 40 लाख का इनाम
US Citizens Kidnapping Case जिसके बाद अब अमेरिका की इंवेस्टिगेशन एजेंसी FBI ने  मदद के बदले ईनाम की घोषणा की है।
मैक्सिको गए अमेरिका के चार लोग शुक्रवार यानी 3 मार्च को किडनैप हो गए थे। चार दिन की कड़ी मशक्कत के बाद भी उन्हें छुड़वाया नहीं जा सका है। जिसके बाद अब अमेरिका की इंवेस्टिगेशन एजेंसी FBI ने मदद के बदले इनाम की घोषणा की है। एजेंसी ने कहा है कि जो भी व्यक्ति किडनैप हुए लोगों की जानकारी देगा उन्हें इनाम के तौर पर 40 लाख रुपए दिए जाएंगे।
मैक्सिको में किडनैप हुए अमेरिकी नागरिकों का मामला इतनी तूल पकड़ चुका है कि अब व्हाइट हाउस भी इस पर नजर बनाए हुए है। वहीं मैक्सिको के राष्ट्रपति लोपेज ओब्रेडोर ने दावा किया है कि ये सभी बॉर्डर पार कर सस्ती दवाइयां खरीदने के लिए वहां गए थे।
पहले फायरिंग की फिर किडनैप कर लिया
मीडिया रिपोर्ट्स में दावा किया गया है कि अमेरिकी नागरिकों ने एक सफेद रंग की वैन में नॉर्थ कैरोलिना से मैक्सिको के माटामोरोस में एंट्री की थी। एंट्री के तुरंत बाद ही कुछ अज्ञात लोगों ने उन पर गोलीबारी करना शुरू कर दिया। इसके बाद घसींट-घसींट कर उन्हें अपनी गाड़ी में डाल लिया।
अब इस पूरे मामले पर संज्ञान लेते हुए व्हाइट हाउस के प्रेस सेक्रेटरी जॉन पीअरे ने कहा है कि इस तरह से अमेरिकी लोगों की किडनैपिंग और प्रताड़ना को बिल्कुल बर्दाश्त नहीं किया जाएगा।
मामले में अब तक क्या-क्या हुआ है?
